
7 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 708 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Μερική ανάκληση της υπ' αριθ. Φ.127080/57460/ 
21-12-2010 απόφασης του Υπουργού Εσωτερι¬ 
κών, Αποκέντρωσης και Ηλεκτρονικής Διακυβέρ- 
νησης. 

2 Μερική μετατροπή του Καταστήματος Κράτησης 
Γυναικών Ελεώνα Θήβας σε Αγροτικό Τμήμα Κρά¬ 
τησης Γυναικών. 

3 Καθορισμός παγίου χορηγήματος καθαριότητας 
για την Δ.Υ.Ε.Ε. στο Νομό Αργολίδας για το οικο¬ 
νομικό έτος 2017. 


ΑΠΟΦΑΣΕΙΣ 

Αριθ. ΤΑΔΚ 64/2017 (1) 

Μερική ανάκληση της υπ' αριθ. Φ.127080/ 
57460/21-12-2010 απόφασης του Υπουργού 
Εσωτερικών, Αποκέντρωσης και Ηλεκτρονικής 
Διακυβέρνησης. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παραγράφου 1 και 2 του άρθρου 
1 του ν. 344/1976 (143 Α') «περί ληξιαρχικών πράξεων», 
όπως αυτός τροποποιήθηκε και ισχύει. 

2. Την υπ'αριθ. Φ.127080/57460/21 -12-2010 (1984 Β') 
απόφαση περί «Υποδιαίρεσης Ληξιαρχικής Περιφέρειας 
Δήμων που συνιστώνται από συνένωση Ο.Τ.Α. σύμφωνα 
με τον. 3852/2010». 

3. Το με αριθ. 124/04-01-2017 έγγραφο του Δήμου 
Πύλης του νομού Τρικάλων, με το οποίο αιτείται της 
συγχώνευσης των Ληξιαρχείων των Δημοτικών Ενοτή¬ 
των Γόμφων, Πιαλείων, Πινδαίων, Αιθήκων, Μυροφύλλου 
και Νεράιδας με το Ληξιαρχείο της Δημοτικής Ενότη¬ 
τας Πύλης, έτσι ώστε στο εξής να υφίσταται Ληξιαρχείο 
μόνο στην έδρα του Δήμου (Πύλη), εξαιτίας της μικρής 
χιλιομετρικής απόστασης ανάμεσα στα Ληξιαρχεία των 
Δημοτικών Ενοτήτων Πιαλείων και Γόμφων με το Ληξι¬ 
αρχείο της Δημοτικής Ενότητας Πύλης και του μικρού 


αριθμού πράξεων που καταχωρίζονται στα Ληξιαρχεία 
των Δημοτικών Ενοτήτων Πινδαίων, Αιθήκων, Μυροφύλ¬ 
λου και Νεράιδας. 

4. Το π.δ. 125/2016 (210Α') «Διορισμός Υπουργών, 
Αναπληρωτών Υπουργών και Υφυπουργών» και το 
π.δ. 123/2016 (Α'208) «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων. 

5. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, ούτε του προϋπολογισμού του Υπουργείου 
Εσωτερικών, αποφασίζουμε: 

Ανακαλούμε την υπ'αριθ. Φ.127080/57460/21-12-2010 
απόφαση, ως προς τον Δήμο Πύλης, ώστε να αποτελείται 
εφεξής από μία Ληξιαρχική Περιφέρεια, ήτοι της Δημο¬ 
τικής Ενότητας Πύλης. 

Η έναρξη ισχύος της παρούσας ορίζεται ένα μήνα μετά 
την δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2017 

Ο Υπουργός 

ΠΑΝΑΓΙΩΤΗΣ ΣΚΟΥΡΛΕΤΗΣ 


Αριθ. 18395 _ (2) 

Μερική μετατροπή του Καταστήματος Κράτη¬ 
σης Γυναικών Ελεώνα Θήβας σε Αγροτικό Τμή¬ 
μα Κράτησης Γυναικών. 

Ο ΥΠΟΥΡΓΟΣ ΔΙΚΑΙΟΣΥΝΗΣ, 

ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1 .Τις διατάξειςτων άρθρων 11,13,18 και 19του ν. 2776/ 
1999 «Σωφρονιστικός Κώδικας» (Α'291). 

2. Τις διατάξεις του άρθρου41 του ν. 4356/2015 «Σύμ¬ 
φωνο συμβίωσης, άσκηση δικαιωμάτων, ποινικές και 
άλλες διατάξεις» (ΑΊ81). 

3. Τις διατάξεις του άρθρου 10 του ν. 2721/1999 «Τρο¬ 
ποποίηση και αντικατάσταση διατάξεων των ν. 1756/ 
1998 (ΦΕΚ 35Α'), 1729/1987 (ΦΕΚ 144 Α') του Ποι¬ 
νικού Κώδικα, του Κώδικα Ποινικής Δικονομίας, του 
Κώδικα Πολιτικής Δικονομίας και άλλες διατάξεις» 
(ΑΊ12). 

4. Τις διατάξεις του π.δ/τος 13/2008 «Ίδρυση Κατα¬ 
στήματος Κράτησης στο Δήμο Θηβαίων του Νομού 
Βοιωτίας» (Α'32). 

5. Τις διατάξεις του π.δ/τος 101/2014 «Οργανισμός 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων» (Α' 168). 

6. Τις διατάξεις του π.δ/τος 125/2016 «Διορισμός 
Υπουργών, Αναπληρωτών Υπουργών και Υφυπουργών» 
(Α'210). 

7. Το από 1/2/2017 πόρισμα της ομάδας εργασίας, με 
αντικείμενο την αξιολόγηση των σωφρονιστικών δο¬ 
μών για την δημιουργία Αγροτικού Τμήματος Κράτησης 
Γυναικών, που συγκροτήθηκε με την υπ'αριθ. 65703/ 
16-9-2016 απόφαση του Υπουργού Δικαιοσύνης, Δια¬ 
φάνειας και Ανθρωπίνων Δικαιωμάτων. 

8. Την ανάγκη ενίσχυσης του θεσμού των Αγροτικών 
Καταστημάτων Κράτησης στο πλαίσιο της ισότιμης με¬ 
ταχείρισης ανδρών και γυναικών κρατουμένων. 

9. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τη μερική μετατροπή του Καταστήματος Κράτησης 
Γυναικών Ελεώνα Θήβας σε Αγροτικό Τμήμα Κράτη¬ 
σης Γυναικών, δυναμικότητας έως τριάντα (30) ατό¬ 
μων, όπου θα μετάγονται γυναίκες κρατούμενες, που 
πληρούν τις προϋποθέσεις του άρθρου 41 του ν. 4356/ 
2015, ύστερα από απόφαση της Κεντρικής Επιτροπής 
Μεταγωγών. 

Το Αγροτικό Τμήμα θα φιλοξενηθεί σε χώρο του 
Κέντρου Απεξάρτησης Τοξικομανών Κρατουμένων 
(Κ.Α.Τ.Κ.) που βρίσκεται νοτιοδυτικά του τοιχίου που 
χωρίζει σε δυο διακριτά τμήματα τους διαθέσιμους χώ- 
ρουςτου θεραπευτικού καταστήματος, με παραχώρηση 
χρήσης επτά (7) οικιακών, μετά των περικλειόμενων από 
αυτούς εκτάσεων, ώστε να καλυφθούν οι ανάγκες κοι- 
τωνισμού, φύλαξης του απαραίτητου εξοπλισμού καθώς 
και ανάπτυξης της αγροτικής δραστηριότητας. 

Το Κατάστημα Κράτησης Γυναικών Ελεώνα Θήβας 
δύναται να ενισχυθεί με παράλληλη διάθεση υπαλλή¬ 
λων του Κ.Α.Τ.Κ. ιδίως για την υλοποίηση της αγροτικής 
παραγωγής και τη σύνταξη του γεωργικού-αγροτικού 
προϋπολογισμού. 

Οι λοιπές διοικητικές και φυλακτικές λειτουργίες του 
υπό δημιουργία Αγροτικού Τμήματος Κράτησης Γυναι¬ 
κών ανατίθενται στις αρμόδιες υπηρεσίες του Καταστή¬ 
ματος Κράτησης Γυναικών Ελεώνα Θήβας. 

Η Διεύθυνση του Καταστήματος Κράτησης Γυναικών 
Ελεώνα Θήβας θα μεριμνήσει για την εκτέλεση των απα¬ 
ραίτητων τεχνικών εργασιών καθώς και τη λήψη των 


ενδεδειγμένων μέτρων ασφαλείας προς υλοποίηση της 
παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2017 
Ο Υπουργός 

ΣΤΑΥΡΟΣ ΚΟΝΤΟΝΗΣ 


Αριθ.5192 _ (3) 

Καθορισμός παγίου χορηγήματος καθαριότητας 
για την Δ.Υ.Ε.Ε. στο Νομό Αργολίδας για το οικο¬ 
νομικό έτος 2017. 

Ο ΔΙΕΥΘΥΝΤΗΣ ΔΗΜΟΣΙΟΝΟΜΙΚΗΣ ΥΠΗΡΕΣΙΑΣ 
ΕΠΟΠΤΕΙΑΣ ΚΑΙ ΕΛΕΓΧΟΥ ΣΤΟ ΝΟΜΟ ΑΡΚΑΔΙΑΣ 

Έχοντας υπόψη τις διατάξεις: 

1. Των άρθρων 65,77,91,92,93 του ν. 4270/2014 
(ΦΕΚ 143/Α728.06.2014) «Αρχές Δημοσιονομικής Δια¬ 
χείρισης και Εποπτείας - Δημόσιο Λογιστικό και άλλες 
διατάξεις». 

2. Τα άρθρα 75-91,95 του ν. 4446/2016 (ΦΕΚ 240/Α7 
22.12.2016) «Πτωχευτικός Κώδικας, Διοικητική Δικαι¬ 
οσύνη, Τέλη Παράβολα, Οικειοθελής αποκάλυψη φο¬ 
ρολογητέας ύλης παρελθόντων ετών, Ηλεκτρονικές 
συναλλαγές, Τροποποιήσεις του ν. 4270/2014 και άλλες 
διατάξεις». 

3. Τις διατάξεις της παρ. 3 του άρθρου 2 του ν. 2314/ 
1953 «Περί τροποποιήσεως των περί καθορισμού των 
δημοσίων καταστημάτων διατάξεων» (Α' 59). 

4. Τις διατάξεις της παρ. 10 του άρθρου 45 του ν. 4071 / 
2012 (ΦΕΚ 85/Α711.04.2012) «Πάγια κατ' αποκοπή χο¬ 
ρηγήματα». 

5. Το ν. 3861/13.07.2010 (ΦΕΚ 112/Α72010) όπως τρο¬ 
ποποιήθηκε και ισχύει «Ενίσχυση της διαφάνειας με την 
υποχρεωτική ανάρτηση κλπ... στο διαδίκτυο «Πρόγραμ¬ 
μα Διαύγεια...». 

6. Το ν. 4444/2016 (ΦΕΚ 234/Α714.12.2016) «Κύρω¬ 
ση του Κρατικού Προϋπολογισμού οικονομικού έτους 
2017 ». 

7. Την αριθ. 2/98971/ΔΠΓΚ/2016 (ΦΕΚ 4215/Β7 
27.12.2016 «Εκτέλεση Κρατικού Προϋπολογισμού - ανα¬ 
κατανομή πιστώσεων». 

8. Την εκτέλεση προϋπολογισμού οικονομικού έτους 
2017 (ΑΔΑ:Ω27ΘΗ-ΣΞΛ). 

9. Τα άρθρα 1 και 2 παρ I της αριθ. 2/5091/0026/ 
25.05.2012 (ΦΕΚ 1741/Β725.05.2012) «Καθορισμός δι¬ 
αδικασίας και δικαιολογητικών για την πληρωμή δαπα¬ 
νών παγίων κατ'αποκοπή χορηγημάτων και μισθωμάτων 
κτιρίων δημοσίων υπηρεσιών απόφασης του Υπουργού 
Οικονομικών». 

10. Το άρθρο 10 παρ I της αριθ. 2/30508/0004/ 
05.05.2015 (ΦΕΚ 758/Β705.05.2015) «Μεταβίβαση 
αρμοδιοτήτων και εξουσιοδότησης υπογραφής "Με 
εντολή Υπουργού" απόφασης του Υπουργού Οικονο¬ 
μικών. 

11. Την εγγεγραμμένη στον προϋπολογισμό της Δ.Υ.Ε.Ε. στο Νομό Αργολίδας ποσού δυο χιλιάδων (2.000,00) στο 
Φ./Ε.Φ.: 90-02/235 ΚΑΕ 1232 οικονομικού έτους 2017. 

12. Τις αποφάσεις ανάληψης με αριθμό καταχώρισης 8167/27.01.2017 στα βιβλία της Δ.Υ.Ε.Ε. στο Ν. Αργολίδας. 

13. Την ανάγκη κάλυψης της δαπάνης καθορισμού των χώρων που στεγάζεται η Δ.Υ.Ε.Ε. στο Ν. Αργολίδας, απο¬ 
φασίζουμε: 

Καθορίζουμε το ύψος των παγίων επιχορηγήσεων για την αντιμετώπιση δαπανών καθαριότητας Φ. 90-02 και Ε.Φ. 
235.1232 στην Δ.Υ.Ε.Ε. στο Ν. Αργολίδας για το οικονομικό έτος 2017, όπως παρακάτω: 


ΥΠΗΡΕΣΙΕΣ 

ΦΟΡΕΑΣ 

Κ.Α.Ε. 

ΠΟΣΟ Ανά 3μηνο 

Σύνολο 

Δ.Υ.Ε.Ε. Ν. Αργολίδας 

235 

1232 

500,00 € 

2.000,00 € 


Η παραπάνω δαπάνη καταβάλλεται με την έκδοση χρηματικού εντάλματος στο όνομα του δικαιούχου - Προϊ¬ 
σταμένου της οικείας υπηρεσίας. 

Η απόφαση αυτή να δημοσιευθεί στην Εφημερίδα της Κυβερνήσεως. 


Ναύπλιο, 2 Ιανουάριου 2017 
Ο Διευθυντής 
ΗΛΙΑΣ ΚΙΝΤΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























